Prva naloga novega poljskega kralja je bila utrditi zavezništvo s Karlom XII. in doseči njegovo podporo proti ruskemu carju. V najbolj kritičnem obdobju velike severne vojne med Rusijo in Švedsko je uspel prepričati kozaškega hetmana Ivana Mazepa, da je zapustil Petra Velikega in prestopil na švedsko stran. Sam je v vojni sodeloval z majhnim korpusom, ki je bil uničen v bitki pri Koniecpolu. Stanislav je bil tako odvisen od uspehov švedske vojske, da je po njenem porazu v bitki pri Poltavi leta 1709 izgubil vso avtoriteto. V tem obdobju je imel rezidenco v mestu Rydzyna med Poznanjem in Vroclavom.